Правила и условия за ползване на уебсайта

на Застрахователно акционерно дружество „Армеец“

и предлаганите чрез него услуги

1. Уебсайтът: [www.armeec.bg](http://www.armeec.bg) е собственост на Застрахователно акционерно дружество „Армеец“ (ЗАД „Армеец“, „Дружеството“ или „Застрахователя“).

2. Застрахователно акционерно дружество „Армеец“ АД, вписано в Търговския регистър и регистъра на юридическите лица с нестопанска цел с ЕИК 121076907, със седалище и адрес на управление: гр. София, ул. „Стефан Караджа“ № 2, извършващо застрахователна дейност на Територията на Република България, съгласно Разрешение за извършване на застрахователна дейност № 7/ 15.06.198 г., Разрешение № 66/ 22.12.1998 г., Решение № В-27/ 24.07.2001г., Решение № В-58/ 15.01.2003 г., Решение № 139-ОЗ/ 30.06.2003 г., Решение № 385-ОЗ/ 03.09.2003 г.; Решение № 248-ОЗ/ 24.03.2004 г.; Решение № 438-ОЗ/ 06.07.2005 г., Решение № 1127-ОЗ/ 22.11.2006 г. и Решение № 178-ОЗ/ 24.03.2010 г.;

3. Настоящите правила и условия за ползване на уебсайта на ЗАД „Армеец“ уреждат отношенията между ЗАД „Армеец“ и потребителите на уебсайта/ потребителите на застрахователни услуги относно използването на уебсайта на дружеството и/или предлаганите през уебсайта услуги.

4. С достъпване до уебсайта, някое от съдържанието му и/или предлаганите през уебсайта услуги, Вие като потребители потвърждавате, че:

4.1. сте прочели и сте се запознали с настоящите правила и условия за ползване на сайта, както и с информацията за защита на личните данни; и

4.2. приемате правилата за ползване на уебсайта и се съгласявате да ги спазвате.

4.3. в някои случаи (при ползването на услугите на уебсайта) дружеството може да поиска от Вас вашето изрично съгласие (поставяне на отметка), че сте прочели, разбрали и се съгласявате да спазвате настоящите правила и условия за ползване на уебсайта на ЗАД „Армеец“ и предлаганите чрез него услуги.

5. Настоящите правила и условия се прилагат във всички случаи, когато между дружеството и ползвател на застрахователни услуги се сключва договор за предоставяне на финансови услуги от разстояние. Под договор за предоставяне на финансови услуги от разстояние ще се разбира всеки договор, сключен между доставчик (ЗАД „Армеец“) и потребител на застрахователи услуги, като част от система за предоставяне на финансови услуги от разстояние, организирана от доставчика, при която от отправянето на предложението до сключването на договора страните използват изключително средства за комуникация от разстояние - едно или повече. Застрахователните договори, сключвани от разстояние попадат в обхвата на Закона за предлагане на финансови услуги от разстояние (ЗПФУР) и той се прилага съответно за тях.

**Използвани термини**

6. **Уебсайт** – обособено място в глобалната мрежа Интернет, което съдържа определен набор от интернет базирани ресурси, като текстове, снимки или функционалности взаимно свързани от общ дизайн и навигация, и което се достъпва посредством използване на URL aдрес.

7. **Интернет страница** – част от уебсайта.

8. **Сървър** – устройство или система от свързани устройства, на което или на някое от които е инсталиран системен софтуер за изпълняване на задачи във връзка със съхраняване, обработка, приемане или предаване на информация.

9. **Ползвател на застрахователни услуги** – застраховащият, застрахованият, третото ползващо се лице, третото увредено лице, другите лица, за които са възникнали права по застрахователен договор, както и физическото или юридическото лице, което проявява интерес да се ползва от услугите по разпространение на застрахователни продукти, предоставяни от застраховател или от застрахователен посредник във връзка с предмета му на дейност, независимо дали е потребител по смисъла на [Закона за защита на потребителите](https://web.apis.bg/p.php?i=202063&b=0).

10. **Застраховащ** – лицето, което е страна по застрахователния договор. Застраховащият може при условията на застрахователния договор да бъде и застрахован или трето ползващо се лице.

11. **Застрахован** – лицето, чиито имуществени и/или неимуществени блага са предмет на застрахователна защита по застрахователен договор.

12. **Застрахователна полица** – документ, който е част от застрахователния договор и обективира неговото сключване, и който съдържа информацията по чл. 345 от Кодекса за застраховането, а именно имената на страните по договора, адресите им, застрахователните покрития, размера на дължимата застрахователна премия и подписи на страните;

13. **Потребител/ клиент** – всяко лице, което посещава уебсайта и ползва услуга, предлагана на интернет страницата на ЗАД „Армеец“;

14. **Потребител по смисъла на чл. 7 от Закона за предлагане на финансови услуги от разстояние (ЗПФУР)** - физическо лице, което като страна по договор за предоставяне на финансови услуги от разстояние действа извън рамките на своята търговска или професионална дейност.

15. **Договор за предоставяне на финансови услуги от разстояние** – договор, сключен между доставчик и потребител като част от система за предоставяне на финансови услуги от разстояние, организирана от доставчика, при която от отправянето на предложението до сключването на договора страните използват изключително средства за комуникация от разстояние - едно или повече.

16. **Потребителско име** – избрана уникална комбинация от букви, цифри или букви и цифри, посредством която потребителят на застрахователни услуги се индивидуализира на интернет страницата.

17. **Парола** – избрана уникална комбинация от букви и/или цифри, която заедно с потребителското име индивидуализира ползвателя на застрахователни услуги.

18. **Виртуален ПОС терминал** – начин на приемане на директни плащания с дебитни и/или кредитни карти по Интернет чрез уебсайт, без физическото присъствие на картата. Транзакциите с банкова карта се осъществяват в съответствие с програмите за сигурност на посочените в интернет страницата на застрахователя оператори на системи за електронни плащания при осъществяване на електронна търговия.

19. **Електронен документ** – означава всяко съдържание, съхранявано в електронна форма, по-специално текстови или звуков, визуален или аудио-визуален запис.

20. **Електронен подпис** – означава данни в електронна форма, които се добавят към други данни в електронна форма или са логически свързани с тях, и които титулярят на електронния подпис използва, за да се подписва;

21. **Усъвършенстван електронен подпис** – е електронен подпис, който отговаря на следните изисквания: свързан е по уникален начин с титуляря на подписа; може да идентифицира титуляря на подписа; създаден е чрез данни за създаване на електронен подпис, които титулярят на електронния подпис може да използва с висока степен на доверие и единствено под свой контрол и е свързан с данните, които са подписани с него, по начин, позволяващ да бъде открита всяка последваща промяна в тях.

22. **Квалифициран електронен подпис** - означава усъвършенстван електронен подпис, който е създаден от устройство за създаване на квалифициран електронен подпис и се основава на квалифицирано удостоверение за електронни подписи;

23. **ЗПФУР** – Закон за предоставяне на финансови услуги от разстояние;

24. **КЗ** – Кодекс за застраховането

**Съдържание и правила за ползване на уебсайта**

25. Уебсайтът предоставя информация относно Застрахователно акционерно дружеството „Армеец“, неговата дейност и предлаганите от дружеството продукти и услуги.

26. Целта на уебсайта е да осигури максимално облекчен достъп на клиентите на Застрахователно акционерно дружеството „Армеец“ до информация, свързана с предлаганите услуги и условията за тяхното ползване. В уебсайта ще откриете:

26.1. обща информация за дружеството, данни за контакт със застрахователя, с неговите териториални структури и/или негови партньори, като официални или доверени сервизи и др;

26.2. информация за продуктите и услугите предлагани от дружеството;

26.3. информация за предстоящи и/или текущи събития, като игри, промоции и/или социално отговорни мероприятия, които се провеждат от и/или с подкрепата на дружеството.

26.4. хипервръзки към уебсайтове на други дружествата от групата на „Химимпорт“ АД;

27. Въпреки посоченото в т. 26 по-горе, при използването на уебсайта потребителите следва да имат предвид, че предоставената информация:

27.1. е възможно да не е актуална или изчерпателна;

27.2. не представлява съвет или препоръка за ползване на застрахователни продукти на дружеството, респективно не представляват съвет за сключване на застрахователен договор;

27.3. е възможно да препраща (хипервръзки) към уебсайтове на други дружества, които не се контролират от ЗАД „Армеец“ и последното не носи отговорност за публикуваните в тях данни и информация.

28. ЗАД „Армеец“ има право във всеки един момент да променя, допълва или премахва съдържание от уебсайта си, както и временно или окончателно да прекратява достъпа до съдържанието (на цялото или на част от него) на уебсайта си, като дружеството не носи отговорност за последствията от подобно поведение.

29. Потребителите имат право:

29.1. да използват уебсайта и съдържащите се в него материали, само за позволени от закона цели, без да накърняват правата и да ограничават достъпа до този уебсайт на трети страни.

29.2. да разглеждат, съхраняват, копират и отпечатват съдържанието или публикуваните материали, само и единствено за лична употреба и с цел да се информират за  или да ползват услугите, предлагани от ЗАД „Армеец“.

30. Потребителите нямат право:

30.1. без предварителното писмено съгласие на ЗАД „Армеец“ да променят, копират или възпроизвеждат съдържанието или публикуваните материали в уебсайта, както и да ги използват с търговска цел, различна от популяризирането на ЗАД „Армеец“;

30.2. да използват уебсайта, за да получат неоторизиран достъп до други компютърни системи или мрежи на застрахователя, както и да ползват устройства или софтуери за да извършват масово копиране/сваляне на съдържанието или на материалите, публикувани в уебсайта.

**Авторско право**

31.Публикуваните в уебсайта материали и съдържание: снимки, илюстрации, графично оформление, рекламни материали, информационни документи и др., са предмет на авторско право по смисъла на Закона за авторското право и сродните му права и са собственост на ЗАД „Армеец“.

32. Забранено е да се продава, модифицира, копира, публикува и/или лицензира съдържание на уебсайта или на части от него и/ или да бъдат използвани с друга публична или търговска цел освен популяризирането на информацията за услугите и продуктите на ЗАД „Армеец“.

**Ограничение на отговорността**

33. ЗАД „Армеец“ не носи отговорност за каквито и да е вреди или пропуснати ползи причинени от използването на уебсайта или невъзможността да бъде използван, както и от липсата на достъп до уебсайта или на материал, или съдържание публикувано в него.

34. Дружеството не отговаря за невъзможността да изпълни услугите, които предлага посредством използването на уебсайта, когато тази невъзможност се дължи на непреодолима сила, на извънредни или случайни обстоятелства, като срив на информационни системи, прекъсване на комуникационни системи и линии, прекъсване/ спиране на електрическо захранване, стихийни и природни бедствия, общонационални стачки, технически повреди, проблеми в глобалната Интернет мрежа, както и във всички останали случаи, когато невъзможността за ползване на уебсайта и услугите в него са извън контрола на ЗАД „Армеец“.

35. Дружеството не носи отговорност за вреди, причинени на потребителите на уебсайта от вируси и/или други вредни компоненти, налични, както в публикуваните материали и съдържание в уебсайта, така и в данни и/или съдържание на други сайтове, с които уебсайта на дружеството се свързва и/или препраща посредством хипервръзки.

36. Дружеството не носи отговорност за съдържанието и материалите, както и за достоверността и пълнотата на информацията публикувана в друг уебсайтове, към които уебсайта на ЗАД „Армеец“ препраща посредством хипервръзки.

**Услуги предоставяни посредством уебсайта**

37. Потребителите могат да ползват следните услуги, които се предоставят посредством уебсайта на дружеството, а именно:

37.1. сключване на застрахователен договор от разстояние по реда на ЗПФУР, без да е необходимо да посещава офис на застрахователя, за продуктите, които е предвидено в уебсайта;

37.2. заплащане на поредна вноска по застрахователна премия;

37.3. регистриране на застрахователна претенция.

38. В случай, че бъде проявен интерес към застрахователен продукт, който не се предлага онлайн, потребителят може да се обърне към служител на застрахователя, на посочените в уебсайта контакти (имейл или телефон), да посети офис на застрахователя или офис на застрахователен посредник, работещ с дружеството.

39. Услугите, които се предоставят по реда на т. 37.1. и 37.2 по-горе се предоставят само на регистрирани потребители (физически лица) на уебсайта. Услугата по т. 37.3. може да бъде предоставена, както на регистрирани, така и на нерегистрирани потребители на уебсайта на дружеството.

40. Сключването на застраховка „Гражданска отговорност“ на автомобилистите от разстояние посредством използването на уебсайта, се извършва само при наличието/ изпълнението на всички условия посочени по-долу:

40.1. Клиентът е потребител съгласно определението дадено в чл. 7, ал. 2 от ЗПФУР, а именно клиента е физическо лице, което като страна по договора за предоставяне на финансови услуги от разстояние действа извън рамките на своята търговска или професионална дейност.

40.2. клиентът е регистриран потребител на уебсайта на ЗАД „Армеец“;

40.3. моторното превозно средство, което ще бъде обект на застраховката следва да е регистрирано на територията на Република България и да не е спряно от движение;

40.4. моторното превозно средство, което ще бъде обект на застраховката следва да е собственост на физическо лице.

41. В случай, че някое от условията по т.40.1 до 40.4. включително не е изпълнено, клиентът който желае да сключи „Гражданска отговорност“ на автомобилистите от разстояние следва да посети офис на застрахователя или офис на застрахователен посредник.

**Информация предоставяна по реда на чл. 8 и 9 от Закона за предоставяне на финансови услуги от разстояние**

42. **Информация за доставчика на услугата** – доставчик на услугата е Застрахователно акционерно дружество „Армеец“ АД, вписано в Търговския регистър и регистъра на юридическите лица с нестопанска цел с ЕИК 121076907, със седалище и адрес на управление: гр. София, ул. „Стефан Караджа“ № 2, извършващо застрахователна дейност на Територията на Република България, съгласно Разрешение за извършване на застрахователна дейност № 7/ 15.06.198 г., Разрешение № 66/ 22.12.1998 г., Решение № В-27/ 24.07.2001 г., Решение № В-58/ 15.01.2003 г., Решение № 139-ОЗ/ 30.06.2003 г., Решение № 385-ОЗ/ 03.09.2003 г.; Решение № 248-ОЗ/ 24.03.2004 г.; Решение № 438-ОЗ/ 06.07.2005 г., Решение № 1127-ОЗ/ 22.11.2006 г. и Решение № 178-ОЗ/ 24.03.2010 г.;

43. Адрес на административния или надзорния орган – Комисия за финансов надзор, адрес: гр. София, ул. „Будапеща“ № 16

44.Обща информация за представяната финансова услуга:

44.1. всички застрахователни продукти, за които дружеството е получило лиценз и които, могат да се сключат посредством използването на уебсайта на дружеството, без да е нужно да се посещава офис на дружеството или офис на застрахователен посредник;

44.2. цената на застрахователните продукти (застрахователната премия) се формира индивидуално за всеки клиент на база предварително зададени параметри и попълнени данни от потребителя по смисъла на чл. 7 от ЗПФУР, като: възраст, регион/ дестинация, година на производство на МПС, застрахователна стойност на застрахованото имущество и /или др. При всяка промяна на въведените данни от клиента, цената на застрахователния продукт/ застрахователната премия ще се промени;

44.3. върху цената на застрахователния продукт/ застрахователната премия се начислява 2 % данък върху застрахователната премия съгласно Закона за данък върху застрахователната премия (ЗДЗП);

44.4. в случаите на продажба на застраховка „Гражданска отговорност“ на автомобилистите, освен застрахователната премия и дължимия данък от 2 %, клиентът заплаща заедно с премията и стойността на стикера / знака по чл. 10 от Наредба № 49 / 16.10.2014 г. за задължителното застраховане по застраховки „Гражданска отговорност“ на автомобилистите и „Злополука“ на пътниците в средствата за обществен превоз, както и дължимите вноски към Гаранционен фонд и Обезпечителен фонд. Всички дължими към застрахователната премия допълнителни суми се посочват на отделен ред в застрахователната полица;

44.5. отправената оферта за сключване на застрахователния договор е валидна до края деня, в който е генерирана;

44.6. цената на застрахователните продукти се заплаща от клиента в български лева (BGN). В случай, че дължимата от клиента застрахователна премия е във валута, различна от български лева (BGN), дължимата премия се преизчислява в българския лева по дневния валутен курс на БНБ. За всяка успешно заплатена застрахователна премия/ текуща вноска, клиентът ще получи на посочената от него електронна поща квитанция за платена сума;

44.7. Плащането на застрахователната премия и на допълнителните суми към премията за застрахователни договори, сключени през уебсайта на застрахователя ([www.armeec.bg](http://www.armeec.bg)) се извършва посредством банкови карти (дебитни или кредитни) издадени на името на застраховащия или през ePay.

44.8. в случаите на продажба на застраховка „Гражданска отговорност“ на автомобилистите, ЗАД „Армеец“ предоставя на клиента/ застраховащия по полицата застрахователна полица на хартиен носител, пописана от застрахователя, придружена от знака по чл. 487 от Кодекса за застраховането, заедно със сертификат „Зелена карта“ по чл. 488 от КЗ в три дневен срок от издаване на полицата, като разходите за куриерската услуга се поемат от застрахователя. При получаване на пратката, клиентът се задължава да се легитимира пред куриера с документ за самоличност, като след това получава полицата и всички документи към нея - стикер на Гаранционен фонд и сертификат „Зелена карта“.

44.9. застрахователят не носи отговорност при забавяне на доставката, поради причини, за които отговаря куриерската фирма, както и в случай, че клиентът не бъде намерен на адреса на доставката или не бъде осигурен достъп за доставката на застрахователната полица и документите към нея. В случай на отказ от договора в момента на доставяне на документите от куриерската фирма, клиентът заплаща стойността на доставката.

44.10. Минимален срок за предоставяне на финансовата услуга от разстояние - срокът на застрахователния договор зависи от вида на избрания застрахователен продукт. Обичайно застрахователните договори се сключват за срок от 1 (една) календарна година от началната дата на валидност на застрахователния договор, с изключение на застрахователни договори свързани с пътуване, багаж и/или други краткосрочни застрахователни договори.

44.11. право на страните да прекратят предсрочно или едностранно договора – съгласно уговореното в договора или приложимите общи условия към застрахователния продукт;

44.12. Съгласно чл. 12, ал. 1 от Закона за предлагане на финансови услуги от разстояние – потребителят (клиент физическо лице, който действа извън рамките на търговска или професионална дейност) страна по договор за предоставяне на финансови услуги от разстояние, има право без да дължи обезщетение или неустойка и без да посочва причина, да се откаже от сключения договор в 14 (четиринадесет дневен срок) от датата на сключване на договора или от деня, в който клиента е получил условията по договора и информацията по чл. 10, ал. 1 и 2 от ЗПФУР, когато това става след сключване на договора.

44.13. Съгласно чл. 12, ал. 3 от ЗПФУР, правото за отказ от по чл. 12, ал. 1 от ЗПФУР не се прилага за застрахователни договори във връзка със застрахователни договори във връзка с пътуване, багаж или други краткосрочни застрахователни договори, със срок по-малък от един месец.

44.14. практически указания за упражняване правото на отказ от сключения договор – в случай, че желае да упражни правото си на отказ от услугата, Потребителят/ клиентът следва да подаде уведомление с посочена банкова сметка. Възстановяване на платените премии се извършва само по банковата сметка на застраховащия / лицето, платец на премиите. Уведомлението се представя на застрахователя по един от следните начини: лично в офис на застрахователя, изпратено по куриер в оригинал или да бъде изпратено сканирано на следния адрес на електронна поща: [office@armeec.bg](mailto:office@armeec.bg%20)

44.15. В случай на отказ от застраховката или на неразрешена операция през виртуалния ПОС на ЗАД „Армеец“, възстановяването на сумата става чрез обратна операция по картата, с която е извършено плащането;

44.16. В случай, че бъде упражнено правото на отказ по чл. 12, ал. 1, от ЗПФУР, Клиентът дължи на ЗАД „Армеец“ частта от застрахователната премия и данъка върху същата, за периода, в който ЗАД „Армеец“ е носило риск, ако не е настъпило застрахователно събитие, както и направените административни разходи, в това число стойността на стикер, сертификат „Зелена карта“ и таксите към Гаранционен и Обезпечителен фонд, ако застрахователния договор е влязъл в сила.

44.17. За да упражни правото си на отказ по застраховка „Гражданска отговорност“ на автомобилистите по реда на чл. 12 от ЗПФУР, Клиентът, който е потребител по смисъла на чл. 7, ал. 2 от ЗПФУР е длъжен да върне на ЗАД „Армеец“ получената застрахователна полица, сертификатът „Зелена карта“ и съответния отрязък от знака по чл. 487 съгласно наредбата по чл. 504, ал.1 от КЗ.

44.18. С приемане на настоящите Правила и условия за ползване на уебсайта на ЗАД „Армеец“, клиентът дава изричното си съгласие по смисъла на чл. 13, ал. 1 от ЗПФУР, а именно изпълнението на договора да започне преди да изтичане на срока за упражняване на правото на отказ по ЗПФУР.

44.19. Приложим език към договора за предоставяне на финансови услуги от разстояние е българския език;

44.20. Приложимо право и юрисдикция по отношение на договора за предоставяне на финансови услуги от разстояние – прилага се правото на Република България. В случай на спорове, същите се отнасят за решаване към компетентния български съд.

44.21. Езикът, който доставчикът се задължава със съгласието на потребителя да използва за комуникация по време на действие на договора е български език;

44.22. В случай на неразрешен спор със застрахователя, всеки клиент може да го реши чрез медиация или като се обърне към секторната помирителна комисия за разглеждане на спорове в областта на застраховането, чрез подаване на заявление в писмена форма до Комисия за защита на потребителите.

**Права и задължения на ЗАД „Армеец“ във връзка с представяните от уебсайта услуги**

45. Достатъчно време преди потребителят да бъде обвързан от предложение за сключване или от договор за предоставяне на финансови услуги от разстояние, ЗАД „Армеец“ му предоставя, чрез уебсайта си, информацията за застрахователя, застрахователната услуга и застрахователния договор съгласно изискванията чл. 8 от ЗПФУР и чл. 324, 325, 326 и 328 от КЗ, която включва: преддоговорна информация за застрахователя, стандартизиран информационен документ за избрания застрахователен продукт, Общи /или специални условия за избрания застрахователен продукт (в случай, че има такива), крайната цена с всички включени данъци, такси, както и допълнителните разходи в случай, че има такива, начина на плащане и изпълнение на услугата, наличието или липсата на право на потребителя да откаже от сключения от разстояние застрахователен договор, както и условията, срока и начина за неговото упражняване.

46. Информацията, която се предоставя за застрахователя и за застрахователния продукт се предоставя на български език или и на български език;

47. ЗАД „Армеец“ извършва анализ на изискванията и потребностите на кандидата за застраховане съгласно чл. 325а, ал. 1 от КЗ, чрез отговорите, които клиента е предоставил на поставените в уебсайта въпроси и му предоставя информация за застрахователния продукт в разбираема форма, така, че да му даде възможност да вземе решение.

48. ЗАД „Армеец“ се задължава да полага необходимата грижа данните, сведенията и информацията, публикувани на [www.armeec.bg](http://www.armeec.bg) да се поддържат винаги коректни и актуални, в това число, но не само:

48.1. да съхранява записи, че е предоставена необходимата информация на ползвателя на застрахователни услуги, който се е запознал с нея и я е приел;

48.2. да документира, че е получено съгласието на потребителя за сключване на договор от разстояние;

48.3. да предоставя квитанция/ разписка за всяка извършена транзакция с банкова карта на посочения от клиента имейл адрес;

48.4. да съхранява записи за транзакциите за целите на успешно сключения договор от разстояние;

48.5. да съхранява записи на сключения застрахователен договор;

49. ЗАД „Армеец“ не носи отговорност за:

49.1. грешно, некоректно или недобросъвестно въведени от потребителя данни;

49.2. вреди вследствие на използване на чужди лични данни в разрез с настоящите правила и условия за ползване на уебсайта, както и за неточно или невярно предоставени данни и информация;

49.3. грешно въведена стойност за плащане на вноските, както и за грешки направени по време на плащане поради некоректно попълнени от потребителя данни.

49.4. вреди, причинени на софтуера или хардуера на потребителя или за загуба на данни във връзка с използването на уебсайта [www.armeec.bg](http://www.armeec.bg);

50. ЗАД „Армеец“ има право по всяко време и без предизвестие да променя настоящите правила и условия за ползване на уебсайта [www.armeec.bg](http://www.armeec.bg), като промените ще бъдат публикувани в уебсайта и потребителите ще се считат за уведомени и обвързани с актуализациите, след публикуването им.

**Права и задължения на потребителя във връзка с представяните от уебсайта услуги**

51. Потребителят следва да подава вярна информация във връзка с използването на уебсайта и на услугите, които се предоставят чрез уебсайта, а именно да подава вярна информация за своите лични данни и вярна информация за сключване, изменение, прекратяване на застрахователните договори, които се сключват от разстояние и вярна информация при завеждане на застрахователна претенция онлайн.

52. Потребителят няма право да сключва застрахователен договор от чуждо име, освен в случаите, когато е застраховащ и има изричното съгласие за това от застрахованото лице.

53. Потребителят няма право да се регистрира в уебсайта с чуждо име или да заявява допълнителни услуги от чуждо име, както и да използва чужди лични данни, откраднати или фалшиви дебитни или кредитни карти.

54. При поискване, потребителят може да получи допълнителна информация за продуктите и услугите предлагани през уебсайта на ЗАД „Армеец“.

55. За периода на валидност на застрахователния договор, потребителят на застрахователни услуги има право да получи условията по договора на хартиен носител или на предоставен от него имейл адрес, когато изрично е заявил това.

56. С приемането на настоящите правила и условия, потребителят се съгласява, използването на услугите, които се предоставят през уебсайта ще бъде изцяло за негов риск и че ЗАД „Армеец“ не отговаря за евентуално причинени вреди при ползване на услугите, освен ако същите са причинени умишлено или при проявена груба небрежност.

**Лични данни**

56. Личните данни, както и всяка друга информация, която е предоставена от потребителите на уебсайта на ЗАД „Армеец“ при ползването му във връзка с предоставянето на конкретна услуга се използват само и единствено за постигане на целите, за които са предоставени.

57. ЗАД „Армеец“ е администратор на лични данни съгласно значението, което е дадено в чл. 4, т. 7 на Регламент (ЕС) 2016/679 и събира, съхранява и обработва лични данни при спазване на изискванията на Регламент (ЕС) 2016/679 и Закон за защита на личните данни. Личните данни, събирани и обработвани дружеството в качеството му на администратор на лични данни, могат да бъдат предоставяни на трети лица единствено при стриктно спазване на изискванията на Кодекс за застраховането, Регламент (ЕС) 2016/679 и Закон за защита на личните данни.

58. Правното основание, на което дружеството обработва личните данни на потребителите на уебсайта при ползване на услугите от т. 14.1 до 14.3 по-горе е чл. 6, ал. 1, т. б от Регламент (ЕС) 2016/679 – обработването е необходимо за изпълнението на договор, по който субектът на данните е страна, или за предприемане на стъпки по искане на субекта на данните преди сключването на договор.

59. Категориите данни, които дружеството обработва при ползването на услугите от т. 14.1 до 14.3 по-горе: имена, ЕГН, адрес, телефон, имейл и др. в зависимост от типа на услугата, която съответния потребител е ползвал.

60. Като субекти на данни, потребителите на уебсайта на ЗАД „Армеец“ имат следните права по отношение на личните си данни, които се обработват от дружеството:

60.1. да получите достъп до личните ви данни, които дружеството обработва и да получите копие от тях;

60.2. да поискате корекция в личните ви данни, които дружеството обработва, ако сте установили непълнота или неточност в тях;

60.3.  да поискате данните ви да бъдат заличени, когато са налице условията за това. Това може да стане, когато е постигната целта, за която данните са събрани, или сте оттеглили съгласието си за тяхното събиране и обработка, когато това събиране и обработката се базира само на съгласие и няма друго законово основание за това, или когато данните Ви се обработват незаконосъобразно, както и в други случаи;

60.4.  да изискате обработката на личните ви данни да бъде ограничена в определените от закона случаи;

60.5. да упражните правото си на преносимост на данните и да поискате данните ви да бъдат предоставени в структуриран, общоупотребяван и машинно-четим формат;

60.6.  да оттеглите даденото от вас съгласие, когато обработването на личните ви данни се основава на съгласие.

60.7. да подадете жалба до Комисия за защита на личните данни, когато счетете, че правата ви във връзка със събирането, обработката и съхранението на личните ви данни са нарушени и са налице съответните предпоставки за това.

61. Подробна информация относно условията и реда, по който можете да упражните правата си, ще намерите в Политиката за защита на личните данни на ЗАД „Армеец“, публикувана на: <https://armeec.bg/bg/about_us/gdpr> .

62. За всякакви въпроси относно защитата на личните ви данни, можете да се свържете с нас на следния адрес: България, гр. София, ул. „Стефан Караджа“ № 2, ел. поща: dpo@armeec.bg.

**Бисквитки**

63. Уебсайтът на ЗАД „Армеец“ използва бисквитки за да работи оптимално и да се подобри неговата ефективност. Подробна информация за видовете бисквитки, които се използват от уебсайта на ЗАД „Армеец“ може да намерите на: <https://armeec.bg/bg/about_us/cookies_policy>

**Допълнителни разпоредби**

64. За неуредените в настоящите правила и условия въпроси се прилагат разпоредбите на действащото законодателство на Република България.

65. В случаите на възникнали спорове между потребителите и ЗАД „Армеец“ спорове по застрахователни договори, които не могат да бъдат уредени по доброволен начин, същите се решават по съдебен ред от компетентен български съд.